Pacient sťažuje na suchý kašeľ, škriabanie v hrdle a zahlienené hrdlo
Dobrý deň,
mávam večer a v noci suchý dráždivý kašeľ, škriabanie vzadu v krku (nepijem žiadne sýtené ani chladené nápoje), ráno sa budím so zahlieneným hrdlom (hlieny sa nedajú vykašlať), ráno mávam hlas ako pri nádche ("zachuchmaný" hlas -neviem to opísať inak), pri alergickej nádche, užívam Zodac
Dobrý deň,
ďakujeme za Vašu otázku.
Na podráždené hrdlo je vhodný prípravok
Lišajník islandský
, ktorý chráni a zvlhčuje ústnu sliznicu a znižuje reflex kašla. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Pri suchom dráždivom kašli je možné podať
Pleumolysin
na noc. V prípade, že dochádza k dráždeniu na kašeľ v dôsledku uvoľňovania hlienov, odporúčam počas dňa podávanie lieku
Solmucol
. Liek obsahuje liečivo acetylcysteín a používa sa pri všetkých ochoreniach horných a dolných dýchacích ciest, sprevádzaných intenzívnou tvorbou hustého väzkého hlienu. V prípade dusivého kašľa v noci možno podať liek Pleumolysin večer pred spaním, avšak odstup od lieku Solmucol by mal byť aspoň 4 hodiny.
Pri zahlienení je nevyhnutné dbať aj na dostatočný pitný režim.
Zvýšená produkcia hlienov môže byť vyvolaná aj alergénmi. Hlien sa z dýchacích ciest dostáva von pomocou kašľa, ktorý je charakterizovaný ako obranný mechanizmus organizmu. Je to jediná a základna cesta ako odstrániť hlien z dýchacích ciest.
Z tohto dôvodu pre zistenie konkrétnej príčiny a nastavenie adekvátnej liečby je potrebné vyšetrenie od lekára.
Prajem skorú úľavu od ťažkostí.
S pozdravom
Mgr. Emma Halás Haluščíková